stanford-oval/wikipedia huggingface dataset:
2036: Nexus Dawn
Juoni > Kiinalaisversion prologi

Lyhytelokuvan kiinalaisversio sisältää prologin, joka koostuu tekstistä ennen elokuvan alkua. Tekstissä selitetään, että replikanttien tuotanto kiellettiin ”Pimennyksen” jälkeen vuonna 2022, mikä johti Tyrell-yhtiön konkurssiin; lisäksi tekstissä kerrotaan että Maan ekosysteemi on ollut romahtamaisillaan 2020-luvun puolivälistä saakka. Tyrell-yhtiön kerrotaan päätyneen Wallace-yhtiön sokean toimitusjohtajan, Niander Wallacen, haltuun, jonka kerrotaan aloittaneen uuden sukupolven replikanttien kehityksen, jotta niitä voitaisiin käyttää orjatyövoimana Maan elinympäristön jälleenrakentamisessa.
Aiheesta muualla

2036: Nexus Dawn Internet Movie Databasessa (englanniksi)
Adil Abdul-Mahdi

| Adil Abdul-Mahdi |
| --- | --- |

Irakin 49. pääministeri
 25. lokakuuta 2018 – 7. toukokuuta 2020  
Presidentti:  Barham Salih
Edeltäjä:  Haider al-Abadi
Seuraaja:  Mustafa Al-Kadhimi
Irakin öljyministeri
 8.9. 2014 – 19.7. 2016  
Irakin varapresidentti
 7.4. 2005 – 11.7. 2011  
Henkilötiedot
Syntynyt: 1942
Tiedot
Puolue:  sitoutumaton SCIRI (1982–2017)
Koulutus:  taloustieteen tohtori
Uskonto:  šiialaisuus
Adil Abdul-Mahdi on irakilainen poliitikko, joka toimi maansa pääministerinä lokakuusta 2018 toukokuuhun 2020 asti. Hän on aikaisemmin toiminut öljyministerinä. Vastavalitun kurdipresidentin Barham Salihin arveltiin  Mahdin nimityksellä tavoittelevan maan olojen rauhoittumista. Saddam Husseinin syrjäyttämisen jälkeen on ollut käytäntönä, että parlamentin puhemies on sunni arabi, pääministeri shiialainen arabi ja presidenttinä kurdi. Mahdi oli kompromissiedokas, jonka maan molemmat shiialaispuolueet olivat valmiit hyväksymään.
Mahdi on ensimminen pääministeri 13 vuoteen joka ei ole shiialaisen Islamilainen Da’wa-puolueen jäsen. Hallituksen muodostaminen oli vaikeaa, sillä Basran alueen kansanedustajat eivät hyväksyneet kaikkia ehdotettuja ministereitä. 25. lokakuuta 2018 yli puolet ministerinpaikoista oli saatu täytettyä parlamentin hyväksymillä ehdokkailla, ja niin Mahdi saattoi vannoa virkavalansa.
Valintansa hetkellä Mahdi oli 76-vuotias. Hän pakeni Irakista 1960-luvulla, kun poliittinen toiminta oli tuottanut hänelle kuolemantuomion. Maanpaossa Mahdi asettui Ranskaan ja suoritti taloustieteen tohtorin tutkinnon. Hän liittyi Irania lähellä olevaan SCIRI-puolueeseen, ja palasi kotimaahansa Saddam Husseinin hallinnon kaaduttua. Vuosina 2005–2011 hän oli maansa varapresidentti. Hän oli Abadin hallituksen öljyministerinä vuoteen 2016, kunnes erosi protestina huonolle työilmapiirille ja kaaokselle. Vuonna 2017 hän erosi myös SCIRI-puolueesta.
571

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Kuolleita

Kinmei, Japanin keisari
Afanasevon kulttuuri

Afanasevon kulttuuri 3500–2500 eaa. kuparikauden lopussa ja varhaisen pronssikauden alussa oli Keski-Aasiassa, muun muassa Etelä-Siperiassa, Mongoliassa ja Kazakstanissa oleva puolipaimentolaiskulttuuri, joka eli karjanhoidolla. Kulttuuri tuli tunnetuksi Krasnojarsk Krain Minusinskin löydöistä. Kulttuurin uskotaan olleen indoeurooppalainen ja kuoppahautaukset muistuttivat Ukrainassa suunnilleen samoihin aikoihin olleen Jamnakulttuurin hautauksia. Samanlaista kuoppahautausta käyttivät Sredny Stogin kulttuuri, katakombikulttuuri ja Poltavkan kulttuuri.
Agnes Lindh

Agnes Lindh
| --- | --- |
Kansalaisuudet:  Suomen suuriruhtinaskunta, Suomi  
muokkaa - muokkaa wikitekstiä - muokkaa Wikidataa
Agnes Lindh, o.s. Gerasimowitsch (18. tammikuuta 1872 Helsinki – 25. heinäkuuta 1952 Helsinki) oli suomalainen näyttelijä.
Lindh aloitti uransa 14-vuotiaana toimien tanssijana Helsingin Ruotsalaisen teatterin baletissa. Hän oli näyttelijänä Ruotsalaisessa teatterissa 1893–1920 ja 1923–1948. Hänen ensimmäinen teatteriroolinsa oli Ofelia William Shakespearen Hamlet-näytelmässä vuonna 1893, ja hän esiintyi sekä tragedia- että komediarooleissa. Vielä vuonna 1948 Lindh esiintyi isoäidin roolissa Hjalmar Bergmanin näytelmässä Farmor och vår herre. Muihin Lindhin merkittäviin rooleihin kuuluivat muun muassa Henrik Ibsenin Hedda Gabler, Daniel Hjortin Katri ja Peer Gyntin Åse. Hän oli mukana Ruotsalaisen teatterin Skandinavian maihin talvisodan aikana tekemällä kiertueella ja esiintyi Katrin roolissa Daniel Hjort-näytelmässä Tukholmassa, Göteborgissa ja Oslossa.
Lindh esiintyi myös elokuvarooleissa- Näihin kuuluivat Loviisa-muori, luotsivanhin Yrjö Bomanin vaimo, elokuvassa Myrskyluodon kalastaja (1924), Ukonniemen Miina elokuvassa Murtovarkaus (1926), rättärin äiti elokuvassa Tukkijoella (1928), matkustajakodin omistaja elokuvassa Kajastus (1930), rouva Sanni Heinonen elokuvassa Olenko minä tullut haaremiin! (1932) ja Lalla Grönroos, saippuatehtailijan vaimo suomalais-ruotsalaisessa yhteistyöelokuvassa Vale-Greta (1934).
Agnes Lindh oli naimisissa vuodesta 1898 näyttelijä Emil Lindhin (1867–1937) kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Arna Högdahl ja Agnes Lindh Ruotsalaisen teatterin esityksessä 1920-luvun alussa, Museovirasto, Historian kuvakokoelma (Finna)
Agnes Lundell

Agnes Lundell.
Agnes Amanda Lundell (13. heinäkuuta 1878 Turku – 17. syyskuuta 1936 Helsinki) oli hovioikeuden auskultantti, asianajaja ja Suomen ensimmäinen naisjuristi.
Lundellin vanhemmat olivat kauppias Alfred Wilhelm Lundell ja Olga Vilhelmina Åkerman. Hän suoritti erivapauden turvin ylioppilastutkinnon 1899 ja kirjoittautui samana vuonna Keisarilliseen Aleksanterin yliopistoon opiskelemaan oikeustiedettä. Hän suoritti ensimmäisenä naisena Suomessa oikeustutkinnon toukokuussa 1906 ja teki sitten vielä molempien oikeuksien kandidaatin tutkinnon opinnäytteet.
Valmistuttuaan Lundell toimi senaatin ylimääräisenä kopistina ja ylemmän hallintotutkinnon suoritettuaan tammikuusta 1909 senaatin täysistuntojen pöytäkirjan pitäjänä. Saman vuoden keväällä hänestä tuli Turun hovioikeuden auskultantti, joskin tuomarinvalan hän sai vannoa vasta 8. heinäkuuta 1926. Vuonna 1911 hän anoi erivapautta harjoittaa asianajotointa, mikä myönnettiin hänelle sittemmin ehdolla, että hän käyttää nimestään vain alkukirjaimia ja tittelinään hovioikeuden auskultanttia.
Lundell oli Naisasialiitto Unionin aktiivi, ja hän testamenttasi yli miljoona markkaa Åbo Akademille lainopin professorin virkaa varten sekä satatuhatta markkaa Svenska kulturfondenille puutarhanhoidon edistämiseen.
Aiheesta muualla

Agnes Lundell. (Arkistoitu – Internet Archive) Helsingin yliopistomuseo. (Viitattu 31.1.2016.)
Lundell, Agnes hakuteoksessa Uppslagsverket Finland (2012). (ruotsiksi)
Agnes Müller von Brockhusen

Agnes Müller von Brockhusen (11. toukokuuta 1893 Kirchjesar, Mecklenburg, Saksan keisarikunta – 4. syyskuuta 1968 Wiesbaden, Saksan liittotasavalta) oli saksalainen Suomessa asunut opettaja ja kääntäjä.
Agnes Müller von Brockhusen toimi opettajan työn ohella myös toimittajana, arkistonhoitajana ja kääntäjänä. Hän kirjoitti runoja, joita julkaitiin antologioissa ja osallistui kansainvälisiin runoilijatapaamisiin. Von Brockhusen ystävystyi suomalaisen kirjailija Elsa Heporaudan kanssa ja käänsi tämän romaanin saksan kielelle. Palattuaan Saksaan toisen maailmansodan jälkeen hän piti Suomi-aiheisia esitelmiä Saksan liittotasavallan eri kaupungeissa.
Müller von Brockhusen oli Helsingin saksalaisen koulun uskonnon ja saksan kielen opettajana 1930-1939. Hän oli NSDAP:n jäsen ja hän johti vuoteen 1938 saakka Helsingin saksalaisen siirtokunnan naisryhmää. Müller von Brockhusen kirjoitti lehtiartikkeleita ja käänsi suomalaisten kirjailijoiden teoksia saksan kielelle.
Agnes Müller von Brockhusen omisti vuonna 1924 perustetun Ab Libra-yhtiön (myöhemmin Ab Arbil), jolla oli markan kolikoilla toimineita mekaanisia ja sähköisiä henkilövaakoja kaikkiaan 36 kappaletta suomalaisilla rautatieasemilla. Jokaista vaakaa hoiti oman toimensa ohella valtion rautateiden henkilökuntaan kuulunut, joka sai palkkiona 10 prosenttia vaa'an bruttotuloista. Valtion rautatiet sai vuokrana 7 prosenttia vaakojen bruttotuloista. Lokakuussa 1944 yhtiö siirtyi Suomen valtion hallintaan kun von Brockhusen oli muuttanut Saksaan. Yhtiö siirtyi Neuvostoliitolle saksalaissaatavana vuonna 1947. Yhtiö purettiin vuonna 1966.
Käännöksiä

Elsa Heporauta : Auf der Handfläche Gottes : roman. Paul List Verlag, Leipzig 1943, 1944 (alkuteos Saaren Juhannus; Jumalan kämmenellä)
Martti Merenmaa : Jakob ringt mit dem Engel. Drei Eulen Verlag, Düsseldorf 1946 (alkuteos Jaakob painii enkelin kanssa)
570-luku

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtui vuosikymmenen aikana

Profeetta Muhammad, islamin uskonnon perustaja, syntyi islamllaisen perimätiedon mukaan.
Al Murrah

Al Murrah on arabiheimo, joka on aiemmin kuulunut Banu Yam -heimoon. Heimon jäsenet ovat pääosin kameleita käyttäviä paimentolaisia. He elävät monissa paikoissa ympäri Arabian niemimaata, mutta pääosin niemimaan etelä- ja itäosissa. Heimoon kuuluu 15 000 jäsentä seitsemästä eri klaanista, ja he saattavat vaeltaa vuoden aikana noin 3 000 kilometriä.
1308

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
Kuolleita

1. toukokuuta - Albrekt I Itävaltalainen, Pyhän saksalais-roomalaisen keisarikunnan hallitsija
Hallitsijoita > Eurooppa

Bysantti-Andronikos II Palaiologos, Bysantin keisari (1282 - 1328)
Englanti-Edvard II, Englannin kuningas (1307 - 1327)
Norja-Haakon V, Norjan kuningas (1299 - 1319)
Ranska-Filip IV, Ranskan kuningas (1285 - 1314)
Ruotsi-Birger Maununpoika, Ruotsin kuningas (1290 - 1318)
Tanska-Eerik VI, Tanskan kuningas (1286 - 1320)
Adil Chihi

| 0 | 1 | 2 |
| --- | --- | --- |

Henkilötiedot
Syntymäaika: 21. helmikuuta 1988 (ikä 36)
Syntymäpaikka: Düsseldorf, Saksa
Pelipaikka: hyökkääjä
Pituus: 183 cm
Junioriseurat
1993–1995 1995–2000 2000–2004 2004–2006: Tannenhof Düsseldorfer Fortuna Düsseldorf Köln
Seurat
| Vuodet | Seura | O (M) |
| 2006– | Köln | 88 (12) |
Maajoukkue
| 2005–2008 2007 2008 |  Marokko U-20  Marokko U-23  Marokko |  ? (1) 2 (0) |
 Seurajoukkueuran tilastot kattavat vain kansalliset sarjat, päivitetty 13. kesäkuuta 2010.  Maajoukkueuran tilastot päivitetty 13. kesäkuuta 2010.
Adil Chihi (arab. عادل شيحي‎, s. 21. helmikuuta 1988 Düsseldorf, Länsi-Saksa) on saksalais-marokkolainen jalkapalloilija, pelipaikaltaan hyökkääjä. Hän on edustanut muun muassa Saksassa Kölniä ja FSV Frankfurtia sekä Englannissa Fulhamia.
Ura

Chihi aloitti jalkapalloilun viisivuotiaana Saksassa Tannenhofissa. Sittemmin hän kävi pelaamassa juniori vuosina myös Düsseldorferissa ja Fortuna Düsseldorfissa. Vuonna 2004 Chihi siirtyi Kölnin nuorten joukkueeseen, josta hän siirtyi pelaamaan joukkueen reserveihin kaudella 2005–2006.
Kesällä 2006 Chihi allekirjoitti ensimmäisen ammattilaissopimuksen Kölnin kanssa vuoteen 2011 asti.
Adil Kaouch

| Mitalit> Maa:   Marokko.Miesten yleisurheilu.MM-kilpailut  | Mitalit> Maa:   Marokko.Miesten yleisurheilu.MM-kilpailut  | Mitalit> Maa:   Marokko.Miesten yleisurheilu.MM-kilpailut  | Maa:   Marokko> Miesten yleisurheilu. |
| --- | --- | --- | --- |
|  Hopeaa | Helsinki 2005 | 1 500 m |  |
Adil Kaouch (arab. عادل كاؤوش‎, s. 1. tammikuuta 1979) on marokkolainen maasto- ja keskimatkojen juoksija.
Kaouch aloitti kansainvälisen kilpauransa vuonna 1998, jolloin hän sijoittui maastojuoksun MM-kisoissa Marrakechissä nuorten sarjan kymmenenneksi sekä voitti nuorten maailmanmestaruuden 1 500 metrin juoksussa ajalla 3.42,43. Seuraavana vuonna hän oli Maebashin sisäratojen MM-kisoissa 1999 1 500 metrillä seitsemäs ajalla 3.38,48 ja Belfastin maastojuoksun MM-kisoissa lyhyellä matkalla yhdestoista, voitti Arabimaiden kisoissa 5 000 metrin juoksun sekä sijoittui yhdenneksitoista Sevillan ulkoratojen MM-kisoissa 1 500 metrillä. Sydneyn olympialaisissa 2000 hän karsiutui 1 500 metrin alkuerissä. 2001 hän juoksi Lissabonin sisäratojen MM-kisoissa viidenneksi, Oostenden maastojuoksun MM-kisoissa lyhyellä matkalla yhdenneksitoista ja Edmontonin ulkoratojen MM-kisoissa myös yhdenneksitoista.
Kaouch palasi arvokisoihin vuonna 2004, jolloin hän oli Brysselin maastojuoksun MM-kisoissa lyhyellä matkalla kymmenes. Ateenan olympialaisissa hän sijoittui 1 500 metrillä yhdeksänneksi ja IAAF:n yleisurheilufinaalissa kahdenneksitoista. Maastojuoksun MM-kisoissa 2005 hän oli lyhyellä matkalla yhdestoista. Samana vuonna Helsingin MM-kisoissa hän voitti MM-hopeaa 1 500 metrillä ajalla 3.38,00. 2006 hän avasi kautensa juoksemalla seitsemänneksi Moskovan sisäratojen MM-kisoissa 3 000 metrin juoksussa ajalla 7.48,01. Fukuokan maastojuoksun MM-kisoissa hän voitti pronssia MM-pronssia lyhyellä henkilökohtaisella matkalla sekä joukkuekilpailussa. Samana vuonna hän sijoittui toiseksi Afrikan-mestaruuskilpailuissa 1 500 metrillä sekä kahdenneksitoista IAAF:n yleisurheilufinaalissa.
Kaouch antoi positiivisen doping-näytteen Rooman Kultaisen liigan kilpailun yhteydessä heinäkuussa 2007 ja hän sai kahden vuoden kilpailukiellon ajalle 8.8.2007–7.8.2009.
Ennätykset

1 500 metrin juoksu: 3.30,77 (2007)
Mailin juoksu: 3.51,14 (2007)
3 000 metrin juoksu: 7.39,52 (1999)
Al Molinaro

| Al Molinaro |
| --- | --- |
 Al Molinaro (1974)
Henkilötiedot
Koko nimi:  Albert Francis Molinaro
Syntynyt: 24. kesäkuuta 1919 Kenosha, Wisconsin
Kuollut: 30. lokakuuta 2015 (96 vuotta) Glendale, Kalifornia
Kansalaisuus:   Yhdysvallat
Puoliso:  Betty Lou Farrell (vih. 1981; k. 2015)
Aiheesta muualla
IMDb 
Albert Francis ”Al” Molinaro (24. kesäkuuta 1919 Kenosha, Wisconsin – 30. lokakuuta 2015 Glendale, Kalifornia) oli yhdysvaltalainen näyttelijä. Hänellä oli muun muassa kokki Al Delvecchion rooli sarjassa Onnen päivät vuosina 1976–1982.
Al Molinaro syntyi Kenoshassa, Wisconsinissa, ja oli yksi perheensä kymmenestä lapsesta. Hän perusti vuonna 1987 entisen näyttelijätoverinsa Anson Williamsin kanssa Big Al’s -nimisen ravintolaketjun.
Al Molinaro oli naimisissa ja hänellä oli yksi poika. Hän asui Glendalessa, Kaliforniassa, ja oli vetäytyneenä näyttelijänuraltaan jo 1990-luvun alusta. Hänen tiedetään työstäneen vanhuusvuosinaan omaelämäkertaa.
Al Martino

Al Martino
Alfred Cini eli Al Martino (7. lokakuuta 1927 – 13. lokakuuta 2009) oli amerikanitalialainen laulaja ja näyttelijä.
Al Martino syntyi Philadelphiassa ja haavoittui Iwo Jimassa palvellessaan toisessa maailmansodassa. Hän nousi menestykseen singlellään ”Here In My Heart”, joka nousi brittilistan ykköseksi 15. marraskuuta 1952. Myöhempiä menestyksiä olivat muiden muassa laulut ”Spanish Eyes”, ”Volare”, ”To the Door of the Sun”, ”I Love You Because” ja ”I Love You More and More Every Day”. Hän tulkitsi myös kuuluisat laulut ”Summertime” ja ”Can’t Help Falling in Love”.
Vuonna 1964 Martino esitti elokuvan Murha asuu sydämessä (Hush… Hush, Sweet Charlotte) nimikkolaulun. Hänellä oli Johnny Fontanen rooli Kummisedässä (1972), ja hän myös esitti sen rakkauslaulun ”Speak Softly Love”. Hän palasi samaan rooliin elokuvassa Kummisetä, osa III vuonna 1990. Hän oli naimisissa.
Agua

Tulivuori Agua hallitsee kaupunkinäkymää.
| --- | --- |
Tyyppi:  tulivuori 
Sijainti:  Guatemala 
Vuoristo:  Kordillieerit 
Korkeus merenpinnasta:  3 760  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Agua on tulivuori Guatemalassa Sacatepequezin alueella. Se on ehkä maan tunnetuin tulivuori, sillä se kohoaa Antiguan kaupungin lähistöllä. Aguan korkeus on 3 760 metriä.
Vuoren rinteillä viljellään kahvia, hieman korkeammalla maissia ja ylärinteessä on metsää. Lähin kylä on Santa María de Jesus.
Tulivuoren nimi (’Vesi’) juontaa ylhäällä olevasta laguunista, joka valtavien rankkasateiden takia tulvi yli, ja vyöryvät vesimassat tuhosivat maan ensimmäisen pääkaupungin. Kaupunki tunnetaan nykyisin nimellä Ciudad Vieja (vanha kaupunki).
Intiaanit tuntevat vuoren nimellä El Gran Hunapú, (suuri Hunapú).
Afanasjevo

Afanasjevo (ven. Афана́сьево; aikaisemmin Zjuzdino, Зюздино) on kaupunkimainen taajama, kaupunkikunta ja Afanasjevon piirin hallinnollinen keskus Kirovin alueella Venäjällä. Se sijaitsee Kaman rannalla 251 kilometriä Kirovista itään. Asukkaita on 3 400 henkeä (vuonna 2009).
Paikkakunta mainitaan ensimmäisen kerran vuonna 1607 nimellä Zjuzdinon pogosta. Nykyinen nimitys perustuu Athanasios Aleksandrialaiselle omistettuun kirkkoon. Kaupunkimaisen taajaman statuksen Afanasjevo sai vuonna 1966.
Afanasjevossa toimii metsäteollisuusyritys. Taajamassa on keskikoulu, musiikkikoulu, lasten luomistyön keskus, kirjasto, pankki, posti ja poliklinikka. Paikallislehtenä ilmestyy Prizyv (”Kutsu”).
Aiheesta muualla

Afanasjevon piirin sivusto (Arkistoitu – Internet Archive) (venäjäksi)
AWS

| AWS |
| --- | --- |

 AWS vuonna 2018.
Tiedot
Toiminnassa:  2006–
Tyylilaji:  metalcore, post-hardcore
Kotipaikka:   Budakeszi, Unkari
Laulukieli:  unkari, englanti
Jäsenet:  Bence Brucker   Dániel Kökényes   Áron Veress   Soma Schiszler  
Entiset jäsenet:  Marcell Varga   Gergő Varga   Örs Siklósi  
Infobox OKNimi-testi OK: 
AWS on metalli-yhtye, jonka muodostaa Bence Brucker, Dániel Kökényes, Áron Veress ja Soma Schiszler. Heidän musiikkinsa on pääosin post-hardcorea ja metalcorea, mutta siinä on myös vaikutteita psykedeelisestä rockista, alternative rockista ja post-rockista. Yhtye on lisäksi tunnettu voimakkaasta ja aggressiivisista lavaesiintymisestään. Tähän mennessä AWS on julkaissut kolme singleä, kolme albumia ja seitsemän muusiikkivideota. Heidän musiikkivideoissa on usein rinnastuksia väkivallasta ja julkkiksista nostaaksen esille maailman epäkohtia. He edustivat Unkaria vuoden 2018 Eurovision laulukilpailussa kappaleella "Viszlát nyár".
Ura

Yhtye on esiintynyt useilla festivaaleilla, kuten Sziget-festivaalilla. He ovat myös kierrelleet eri paikoissa Unkarissa sekä muissa maissa, kuten Itävallassa, Englannissa, Romaniassa ja Sloveniassa. He voittivat myös MTV Brand -palkinnon kategoriasta New Winning Band. He ovat esiintyneet yhdessä Blind Myselfin kanssa.
6. joulukuuta 2017 ilmoitettiin, että AWS kilpailee A Dal 2018 -nimisessä kilpailussa (Kilpailu, jossa valittiin Unkarin euroviisuedustaja ja -kappale) kappaleella Viszlát nyár. Ensimmäisessä erässä he saivat 45 pistettä sijoittuen ensimmäiseksi yhdessä Gergely Dánielfyn kanssa, ja pääsivät semifinaaliin. Semifinaalissaan he sijoittuivat ensimmäiseksi ja pääsivät finaaliin. Finaalissa he voittivat kilpailun ja pääsivät edustamaan Unkaria vuoden 2018 Eurovision laulukilpailussa.
Yhtyeen pääsolisti Örs Siklósi kuoli 5. helmikuuta 2021 29-vuotiaana sairastettuaan leukemiaa.
Diskografia

Fata Morgana (2011)
Világposztolás EP (2012)
Égésföld (2014)
Kint a vízből (2016)
Viszlát nyár (2017)
Fekete részem (2018)
Madách (2018)
Aiheesta muualla

Kuvia tai muita tiedostoja aiheesta AWS Wikimedia Commonsissa
Ahmet Hadžipašić

Ahmet Hadžipašić (1. kesäkuuta 1952 Cazin, Jugoslavia – 23. heinäkuuta 2008 Zenica, Bosnia-Hertsegovina) toimi 14. helmikuuta 2003 alkaen toukokuuhun 2007 Bosnia ja Hertsegovinan federaation pääministerinä. Hän oli bosniakki ja edusti SDA-puoluetta.
Hadzipasic työskenteli myös Sarajevon yliopistossa professorina. Hänellä oli vaimonsa kanssa kaksi lasta.
Af Ursin

Af Ursin -aatelissuvun vaakuna
Af Ursin on suomalainen aatelissuku. Suku on lähtöisin Jääsken pitäjän Karhulan talosta, jossa se voidaan jäljittää 1600-luvun alkuun asti. Ensimmäiset kyseisestä talosta opin tielle lähteneet johtivat talon nimestä itselleen ruotsinkielisen nimen Björn, myöhemmät latinankielisen nimen Ursinus (lat. ursus = karhu). Iitin kirkkoherran Jakob Johan Ursinuksen poika Nils Abraham lyhensi opiskeluaikanaan nimensä muotoon Ursin. Kohottuaan Helsingin yliopiston rehtoriksi hänet aateloitiin vuonna 1845 nimellä af Ursin. Suku introdusoitiin Suomen ritarihuoneelle seuraavana vuonna aatelissukuna numero 211.
Suvun jäseniä

Nils Abraham af Ursin (1785–1851), lääkäri, professori ja yliopiston rehtori
Nils af Ursin (1819–1867), juristi ja valtiopäivämies, Nils Abraham af Ursinin poika
Nils Robert af Ursin (1854–1936), Suomen Sosialidemokraattisen Puolueen ensimmäinen puheenjohtaja, kansanedustaja, filosofian tohtori, Nils Abraham af Ursinin pojanpoika
Kalervo af Ursin (1920–2004), korkeushyppääjä
Agnes Skinner

| Agnes Skinner |
| --- | --- |

Ensiesiintyminen:  ”Vaihto-oppilas” (1. tuotantokausi)
Ääninäyttelijät:  Tress MacNeille Katja Ståhl  (Suomi)
Henkilötiedot
Sukupuoli:  Nainen
Hiukset:  Harmaat
Ikä:  72
Tärkeimmät sukulaiset:  Poika Seymour Skinner Puoliso Sheldon Skinner (kuollut)
Agnes Skinner on kuvitteellinen hahmo piirrossarjassa Simpsonit. Hän on rehtori Seymour Skinnerin määräilevä ja äkäinen leskiäiti. Agnesin ääninäyttelijä on Tress MacNeille. Hahmon ensiesiintyminen oli 1. tuotantokauden jaksossa ”Vaihto-oppilas”.